ddrg/super_eurlex huggingface dataset:
Det Europæiske Økonomiske og Sociale Udvalgs udtalelse om »Forslag til Europa-Parlamentets og Rådets afgørelse om ændring af afgørelse nr. 1313/2013/EU om en EU-civilbeskyttelsesmekanisme«

(COM(2020) 220 final — 2020/0097 (COD))

(2021/C 10/12)

Anmodning om udtalelse Rådet, 24.6.2020 Retsgrundlag Artikel 196 og artikel 322, stk. 1, litra a), i traktaten om Den Europæiske Unions funktionsmåde. Kompetence Sektionen for Landbrug, Udvikling af Landdistrikterne og Miljø Vedtaget på plenarforsamlingen 29.10.2020 Plenarforsamling nr. 555 Resultat af afstemningen (for/imod/hverken for eller imod) 209/0/9

Da EØSU går ind for forslagets indhold, og da EØSU allerede har behandlet dette emne i sine tidligere udtalelser om Styrkelse af EU's civilbeskyttelsesindsats — rescEU (1) og EU-civilbeskyttelsesmekanisme (ændring) (2), vedtaget hhv. den 18. oktober 2018 og den 19. juni 2019, besluttede det på sin 555. plenarforsamling den 27., 28. og 29. oktober 2020, mødet den 29. oktober, med 209 stemmer for og 9 hverken for eller imod at afgive en udtalelse, som støtter det fremsatte forslag, og at henvise til den holdning, det gav udtryk for i ovennævnte dokumenter.

Bruxelles, den 29. oktober 2020. Christa SCHWENG Formand for Det Europæiske Økonomiske og Sociale Udvalg

(1) EUT C 62 af 15.2.2019, s. 231.

(2) EUT C 282 af 20.8.2019, s. 49.
Det Europæiske Økonomiske og Sociale Udvalgs udtalelse »Forslag til Rådets direktiv om ændring af direktiv 2006/112/EF om det fælles merværdiafgiftssystem for så vidt angår identifikation af afgiftspligtige personer i Nordirland«

(COM(2020) 360 final — 2020/0165 (CNS))

(2021/C 10/11)

Rådets anmodning om udtalelse 28.8.2020 Retsgrundlag Artikel 113 i traktaten om Den Europæiske Unions funktionsmåde Kompetence Sektionen for Den Økonomiske og Monetære Union og Økonomisk og Social Samhørighed Vedtaget på plenarforsamlingen 29.10.2020 Plenarforsamling nr. 555 Resultat af afstemningen (for/imod/hverken for eller imod) 209/0/9

Da EØSU fuldt ud går ind for forslagets indhold, og da EØSU allerede har behandlet dette emne i sine udtalelser om Momsreformpakken (I), vedtaget den 14. marts 2018 (1), og Momsreformpakken (II), vedtaget den 23. maj 2018 (2), besluttede det på sin 555. plenarforsamling den 27., 28. og 29. oktober 2020, mødet den 29. oktober 2020, med 209 stemmer for og 9 hverken for eller imod at afgive en udtalelse, som støtter det fremsatte forslag, og at henvise til den holdning, det gav udtryk for i ovennævnte dokumenter.

Bruxelles, den 29. oktober 2020. Christa SCHWENG Formand for Det Europæiske Økonomiske og Sociale Udvalg

(1) EUT C 237 af 6.7.2018, s. 40.

(2) EUT C 283 af 10.8.2018, s. 35.
3.10.

Den retsusikkerhed og de potentielt negative økonomiske konsekvenser, der kan følge af vanskeligheder ved at håndhæve aktuelle kontraktmæssige forpligtelser, vil udgøre en risiko for den finansielle stabilitet i Unionen. — Forbrugerne, de små, mellemstore og store virksomheder samt investorerne kan til gengæld få bedre beskyttelse, og forslaget indfører flere værktøjer til sikring af, at udfasningen af en udbredt interbanksats ikke i urimelig grad påvirker banksektorens kapacitet til at yde finansiering til selskaber i EU og på den måde bringer et centralt mål ved kapitalmarkedsunionen i fare. — I den henseende mener EØSU, at man i forbindelse med Kommissionens forslag også bør analysere nedenstående elementer: i) betragtningerne og begrundelsen synes at sigte mod en bred vifte af kontrakter, der anvender finansielle benchmarks, herunder kreditaftaler (eller tilsvarende lånemekanismer), som indgås med juridiske personer eller andre (og ikke kun med forbrugere): i den forbindelse henvises der til afsnittet »Anvendelsesområde for den lovbestemte erstatningssats« ii) den tekst i Kommissionens forslag, der fastsætter den lovbestemte erstatning, nemlig artikel 23a, stk. 2, henviser til »finansielle kontrakter«, hvis definition i benchmarkforordningen (artikel 3, stk. 1, punkt 18) udelukkende omfatter kreditaftaler indgået med fysiske personer (forbrugere), i betragtning af referencerne til direktiv 2014/17/EU og 2008/48/EF iii) for at sikre kohærens mellem de ambitioner, der udtrykkes i begrundelsen, og forslagets ordlyd mener EØSU, at man bør analysere referenceområdet og definitionen af udtrykket »finansielle kontrakter«, således at det ikke alene omfatter kreditaftaler indgået med forbrugere, men at der også sikres en effektiv lovbestemt erstatningsmekanisme for aftaler, der er indgået med andre markedsaktører — EØSU mener, at erstatningsbeføjelserne bør udvides til at omfatte alle kontrakter, der indgås i henhold til en EU-medlemsstats lovgivning, og kontrakter, der indgås mellem enheder etableret i EU, som er underlagt ikke-EU-lovgivning, når den pågældende tredjelandslovgivning ikke fastsætter en lovbestemt erstatning for et benchmark, der ophører — De foreslåede tiltag skal ses som et bidrag til en EU-økonomi, der tjener alle (Kommissionens arbejdsprogram for 2020). Initiativet gavner bankudlån til detailkunder, som er indekseret til IBOR-satser, hvilket er et vigtigt element i en økonomi, som tjener befolkningens behov.
Det Europæiske Økonomiske og Sociale Udvalgs udtalelse om »Ændret forslag til Europa-Parlamentets og Rådets forordning om rammerne for at opnå klimaneutralitet og om ændring af forordning (EU) 2018/1999 (»den europæiske klimalov«)«

(COM(2020) 563 final — 2020/0036 (COD))

(2021/C 10/15)

Anmodning om udtalelse Europa-Parlamentet, 6.10.2020 Rådet, 5.10.2020 Retsgrundlag Artikel 192, stk. 1, og artikel 304 i traktaten om Den Europæiske Unions funktionsmåde Kompetence Sektionen for Landbrug, Udvikling af Landdistrikterne og Miljø Vedtaget på plenarforsamlingen 29.10.2020 Plenarforsamling nr. 555 Resultat af afstemningen (for/imod/hverken for eller imod) 209/0/9

Kommissionen besluttede den 17. september 2020 at forelægge Det Europæiske Økonomiske og Sociale Udvalg et ændret forslag til Europa-Parlamentets og Rådets forordning om rammerne for at opnå klimaneutralitet og om ændring af forordning (EU) 2018/1999.

Da udvalget allerede har behandlet det oprindelige forslag i sin udtalelse om Den europæiske klimalov (1), der blev vedtaget den 15. juli 2020, besluttede udvalget på sin 555. plenarforsamling den 27.-29. oktober 2020 (mødet den 29. oktober 2020) med 209 stemmer for og 9 hverken for eller imod ikke at afgive en ny udtalelse om emnet, men at henvise til den holdning, det gav udtryk for i ovennævnte dokument.

Bruxelles, den 29. oktober 2020. Christa SCHWENG Formand for Det Europæiske Økonomiske og Sociale Udvalg

(1) EUT C 364 af 28.10.2020, s. 143.
1.6.

EØSU mener, at det er på tide, at EU får sit eget europæiske center for forebyggelse og bekæmpelse af seksuelt misbrug af børn , og opfordrer Kommissionen til indtrængende at tilskynde til, at et sådan center oprettes og udvikles. Centret bør efter udvalgets opfattelse bygge på Europols arbejde for at samarbejde med virksomheder og retshåndhævende myndigheder om at finde ofrene og retsforfølge gerningsmændene.
4.10.

En højere produktivitet er afgørende for at kompensere for den demografiske udvikling og for at støtte konvergens i opadgående retning blandt lande og regioner, navnlig de lande og regioner i EU, som har brug for udvikling og produktivitet over gennemsnittet for at nå et niveau, der bidrager til at opnå bæredygtig økonomisk vækst. For at en økonomi kan vokse bæredygtigt fremover skal dens vækstkapacitet forøges, men kun til det punkt, hvor en sådan vækst skaber merværdi for økonomien, samfundet og borgerne. Øget produktivitet er derfor et middel til at nå målet: et mål om bedre levevilkår, miljø og arbejdsforhold, der står i et rimeligt forhold til de særlige færdigheder og kvalifikationer, arbejdet kræver. I den forbindelse er det nødvendigt at forfølge strategier, som sigter mod at forbedre virksomhedernes konkurrenceevne på de hjemlige og globale markeder på grundlag af en aktiv inddragelse af arbejdstagerne for at støtte velfungerende relationer mellem arbejdsmarkedets parter.
3.13.

EØSU bifalder målet om at forenkle securitiseringen ved at gøre den tilsynsmæssige behandling mindre streng, når securitiseringen vedrører misligholdte lån, således at bankerne kan lette deres balancer og dermed øge deres udlånskapacitet. Man skal dog være meget påpasselig med at sikre, at denne forenkling ikke ender med kun at blive til fordel for de virksomheder, der har specialiseret sig i behandling af misligholdte lån, således at virksomheder kommer i endnu større vanskeligheder, hvis bankerne afvikler de misligholdte lån for hurtigt.
5.6.

EØSU bifalder Kommissionens holdning (s. 16) om, at luftfarts- og søfartssektoren hører ind under de økonomiske foranstaltninger for økonomien som helhed, der er nødvendige med henblik på Parisaftalens opfyldelse. Sammen med visse industrielle emissioner er det disse globale transportformer, der i øjeblikket er længst væk fra omkostningseffektive, nye ikkefossile brændstoffer, skønt der pågår lovende test. Luftfart og skibsfart er også vanskelige at regulere gennem national lovgivning, ja selv gennem EU-lovgivning, og en stor del af emissionerne derfra sker uden for EU's territorium. Eftersom EU's internationale emissioner fra søfart og luftfart er forøget med mere end 50 % siden 1990, støtter udvalget Kommissionens fokus på at finde konstruktive måder, hvorpå luftfart og skibsfart kan inddrages i EU's klimapolitik. Luftfart i og mellem EU's medlemsstater er allerede omfattet af det europæiske emissionshandelssystem, og Kommissionen vurderer i øjeblikket, om skibsfart også kan indgå i emissionshandelssystemet på samme måde. For så vidt angår emissioner uden for EU's territorium støtter udvalget Kommissionens mål om at være proaktiv i arbejdet i FN-organisationer som IMO og ICAO for at finde effektive og bindende globale ordninger for emissionsreduktioner.
C 123/80

Det Europæiske Økonomiske og Sociale Udvalgs udtalelse om forslag til Europa-Parlamentets og Rådets afgørelse om minimumsuddannelsesniveauet for søfartserhverv (kodifikation)

(COM(2020) 739 final — 2020/0329 (COD))

(2021/C 123/13)

Anmodning om udtalelse Europa-Parlamentet, 23.11.2020 Rådet for Den Europæiske Union, 27.11.2020 Retsgrundlag Artikel 100, stk. 2, og artikel 304 i traktaten om Den Europæiske Unions funktionsmåde Kompetence Sektionen for Transport, Energi, Infrastruktur og Informationssamfundet Vedtaget på plenarforsamlingen 27.1.2021 Plenarforsamling nr. 557 Resultat af afstemningen (for/imod/hverken for eller imod) Enstemmigt vedtaget

Da EØSU fuldt ud går ind for forslagets indhold, som ikke giver anledning til bemærkninger, besluttede det på sin 557. plenarforsamling den 27.-28. januar 2021, mødet den 27. januar, enstemmigt at afgive en udtalelse til støtte for det fremsatte forslag.
3.27.

EØSU bifalder initiativerne for at øge det fælles ansvar og forbedre forvaltningen af migrationsstrømmene med tredjelande. Udvalget er dog bekymret over brugen af samarbejdsmekanismer, der kan føre til eksternalisering af EU's migrationsstyring eller gøre migrationsstyring til et negativt incitament for disse lande, samt fristelsen til at lade udviklingshjælp og -samarbejde afhænge af udviklingen af politikker for migrationskontrol og/eller tilbagetagelse. Det er vigtigt at gentage, at migrationspolitik, samarbejde og politik for udviklingsbistand og handelspolitik skal differentieres i EU's optræden udadtil og altid på baggrund af absolut respekt for menneskerettighederne.
4.4.

For at finde en balance mellem markedsfrihed og virksomhedssammenslutninger er det ikke tilstrækkeligt at henvise til konkurrencen fra andre store globale aktører, især hvis de kommer fra lande, der er lukket for konkurrence fra udenlandske virksomheder. Udvalget understreger betydningen af, at EU har en konsekvent tilgang, der sigter mod at sammenkoble respekten for menneskerettigheder og arbejdstagerrettigheder, gennemførelsen af målene for bæredygtig udvikling og fremme af miljøstandarder og bæredygtige investeringer i forretningsaktiviteter over hele verden. De præferencehandels- og toldordninger, der indrømmes forskellige tredjelande, bør revideres og gøres mere afhængige af en effektiv gennemførelse af standarder for bæredygtig udvikling med det formål at skabe lige konkurrencevilkår for europæiske virksomheder. I den forbindelse foreslår udvalget, at der som et alternativ til virksomhedsfusioner, der svækker konkurrencen, træffes foranstaltninger, der sigter mod at støtte virksomheders bæredygtige investeringer på markeder i tredjelande. Disse foranstaltninger kunne omfatte skatteincitamenter møntet på FoU og tilskyndelse til aftaler mellem europæiske producenter om at koordinere eksport- og investeringsstrategier i udlandet i overensstemmelse med EU's økonomiske, sociale og miljømæssige standarder.
4.9.

Da det ofte er uklart, hvilke EU-retsakter der vil ledsages af gennemførelsesforanstaltninger, mener EØSU, at forsinkelser og retsusikkerhed kunne undgås, hvis forslaget ikke først tillod civilsamfundsorganisationerne at anmode om prøvelse af sådanne retsakter, efter at gennemførelsesforanstaltningerne er blevet vedtaget. EØSU er bekymret for, at forslagets ordlyd vil beskytte mange (om ikke de fleste) af EU's retsakter og undladelser mod intern prøvelse. EØSU understreger i den forbindelse, at adgangen til nationale domstole med mulighed for en præjudiciel forelæggelse ikke kan erstatte adgangen til mekanismen for intern prøvelse.
C 123/82

Det Europæiske Økonomiske og Sociale Udvalgs udtalelse om forslag til Europa-Parlamentets og Rådets forordning om fælles regler til sikring af basale luftfartsforbindelser efter udløbet af den overgangsperiode, der er nævnt i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab

(COM(2020) 827 final — 2020/0363 (COD))

(2021/C 123/15)

Anmodning om udtalelse Rådet for Den Europæiske Union, 11.12.2020 Europa-Parlamentet, 14.12.2020 Retsgrundlag Artikel 100, stk. 2, og artikel 304 i traktaten om Den Europæiske Unions funktionsmåde Kompetence Sektionen for Transport, Energi, Infrastruktur og Informationssamfundet Vedtaget på plenarforsamlingen 27.1.2021 Plenarforsamling nr. 557 Resultat af afstemningen (for/imod/hverken for eller imod) Enstemmigt vedtaget

Da EØSU fuldt ud går ind for forslagets indhold, som ikke giver anledning til bemærkninger, besluttede det på sin 557. plenarforsamling den 27.-28. januar 2021, mødet den 27. januar, enstemmigt at afgive en udtalelse til støtte for det fremsatte forslag.
4.2.

Netop derfor har EØSU gjort sig til talsmand for, at EU udarbejder en selvstændig »EU-dagsorden for 2050«, som naturligvis også skal have en stærk miljøpolitisk dimension. Selv den nuværende europæiske grønne pagt er ikke tilstrækkelig til at gennemføre FN's 2030-dagsorden, da de sociale spørgsmål ikke behandles tilstrækkeligt, hverken i en europæisk eller global kontekst. EØSU finder det vigtigt at understrege, at det anser den europæiske grønne pagt for et godt og solidt grundlag for en omfattende bæredygtighedsstrategi, en »EU-dagsorden for 2050«.
5.8.2.

Fælles europæiske rammer for maritim fysisk planlægning har en række fordele: De gør det lettere at begrænse konflikter mellem sektorer og skaber synergier mellem forskellige aktiviteter, de tilskynder til investeringer ved at skabe forudsigelighed, gennemsigtighed og klare regler, de styrker det grænseoverskridende samarbejde mellem medlemsstaterne for at udvikle energitransmissionsnet og -platforme, søruter, rørledninger, undersøiske kabler og andre aktiviteter samt sammenhængende net af beskyttede områder, og de beskytter miljøet ved på et tidligt tidspunkt at identificere virkninger og muligheder for alsidig brug af områderne.
Yderligere integration af det indre marked må fortsat have allerhøjeste prioritet. Dette er bl.a. ensbetydende med gennemførelse af principperne i den europæiske søjle for sociale rettigheder. Forbedringer af erhvervsbetingelserne og de sociale vilkår må følges ad. EØSU gør opmærksom på Kommissionens arbejdsdokument om opfyldelse af FN's mål for bæredygtig udvikling, hvori det hedder, at verdensmålene vil fastholde EU's fokus på en kurs mod bæredygtig vækst, der er forenelig med jordklodens begrænsninger, på velfærd, inklusion og lighed. Heri ligger en anerkendelse af, at økonomien skal fungere for mennesker og planeten. Initiativer for at skabe et mere socialt Europa omfatter bl.a. et forslag til et direktiv om anstændige mindstelønninger og en handlingsplan for gennemførelse af den europæiske søjle for sociale rettigheder. EØSU har også vedtaget udtalelser om et europæisk rammedirektiv om minimumsindkomst ( 4 ) og europæiske minimumsstandarder for arbejdsløshedsforsikring ( 5 )
3.5.

2 -opsamling og -lagring 2 -opsamling og -lagring ikke under nogen omstændigheder kan betragtes som en grøn energikilde, hvis anvendelsen afhænger af direkte eller indirekte udvinding af fossil energi. EØSU understreger, at det er nødvendigt at have værktøj til CO 2 -analyse i hele brintværdikæden sammenkoblet med CO 2 -opsamling og -lagring for at blive betragtet som værende CO 2 -fattig frem for CO 2 -neutral EØSU bemærker imidlertid, at strategien er åben over for andre former for kulstoffattig brint på kort og mellemlang sigt, der produceres ved hjælp af fossile brændstoffer med CO-opsamling og -lagring ( 10 ) , en teknologi der stadig er under udvikling. Udvalget fremhæver, at brint med CO-opsamling og -lagring ikke under nogen omstændigheder kan betragtes som en grøn energikilde, hvis anvendelsen afhænger af direkte eller indirekte udvinding af fossil energi. EØSU understreger, at det er nødvendigt at have værktøj til CO-analyse i hele brintværdikæden sammenkoblet med CO-opsamling og -lagring for at blive betragtet som værende CO-fattig frem for CO-neutral ( 11 ) og undgå en situation, hvor emissionsnedbringelserne ikke er tilstrækkelige til at nå de langsigtede emissionsmål.
1.4.

EØSU opfordrer Kommissionen til at forstærke sin indsats for at udarbejde en »flerårig køreplan«, der kan garantere EU-civilsamfundsejerskab og på en praktisk måde bidrage til de respektive niveauer af ledelse af fællesforetagender inden for strategiske sektorer (systemer til tidlig varsling inden for forebyggende sundhedspleje, beredskab, pilotprogrammer vedrørende uddannelse i katastroferisikoreduktion og cybersikkerhed). Det er i den forbindelse vigtigt ud over de eksisterende kompetencecentre for højydende databehandling og digitale innovationsknudepunkter hurtigt at integrere en permanent civilsamfundsdialog, som sikrer merværdi og multiplikatoreffekt, i de eksisterende fællesforetagenders rådgivende grupper. EØSU ville i kraft af sin natur være den ideelle partner til at afholde et årligt åbent EU-forum for dialog vedrørende det europæiske fællesforetagende for højtydende databehandling ledsaget af oplysningskampagner med aktiv inddragelse af videnskabs- og vidensnetværk, arbejdsmarkedets parter, økonomiske partnere, civilsamfundsorganisationer og medierne.
1.6.

I meddelelsen fokuseres der især på brint og offshorevindenergi. Det er vigtige teknologier, men de bør kun anvendes som et supplement — der, hvor man ikke kommer videre med vindenergi på land og solenergi samt korttidslagre som batterier. Vindenergi på land og solenergi er ikke alene de billigste former for energiproduktion i den nærmeste fremtid. De er også de bedste løsninger med henblik på at opfylde et vigtigt strategisk mål for energiunionen: decentralisering med henblik på at skabe sikre og gode arbejdspladser og generelt udnytte de socialpolitiske og regionaløkonomiske fordele, der er ved energiomstillingen, at styrke forbrugerne i deres funktion som producent-forbrugere og at sætte dem i centrum for energisystemet, at bekæmpe energifattigdom, at øge forsyningssikkerheden og i den forbindelse at fremme den regionale udvikling og skabe accept af overgangen. Vindenergien på land og fotovoltaik giver ikke mindst mulighed for en umiddelbar systemintegration, f.eks. ved at bruge solenergi på stedet til opladning af el-biler eller ved at anvende vindenergi til power-to-heat-formål. Kommissionen ignorerer dette store potentiale af vindenergi på land og fotovoltaik i sin meddelelse, hvilket EØSU opfatter som en meget stor mangel.
4.6.

EØSU så gerne, at Kommissionen og medlemsstaterne overvejede registrering og attestering af fiskedele, selv uden attestering af anbringelse i bur, for at optimere værdien og undgå spild. I øjeblikket er det sådan, at når tun dør efter at være ankommet til akvakulturbruget, bliver de måske ikke solgt, fordi anbringelsen i bur endnu ikke er blevet attesteret. Anbringelse i bur afhænger af en vurdering foretaget med stereokameraer, som tager omkring to måneder, så disse eksemplarer må fryses eller destrueres. Dette strider mod Kommissionens initiativer vedrørende fødevaretab og madspild.
C 123/81

Det Europæiske Økonomiske og Sociale Udvalgs udtalelse om forslag til Europa-Parlamentets og Rådets forordning om fælles regler til sikring af basal konnektivitet i gods- og passagertransport ad vej efter udløbet af den overgangsperiode, der er fastsat i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab

(COM(2020) 826 final — 2020/0362 (COD))

(2021/C 123/14)

Anmodning om udtalelse Rådet for Den Europæiske Union, 11.12.2020 Europa-Parlamentet, 14.12.2020 Retsgrundlag Artikel 91, stk. 1, og artikel 304 i traktaten om Den Europæiske Unions funktionsmåde Kompetence Sektionen for Transport, Energi, Infrastruktur og Informationssamfundet Vedtaget på plenarforsamlingen 27.1.2021 Plenarforsamling nr. 557 Resultat af afstemningen (for/imod/hverken for eller imod) Enstemmigt vedtaget

Da EØSU fuldt ud går ind for forslagets indhold, som ikke giver anledning til bemærkninger, besluttede det på sin 557. plenarforsamling den 27.-28. januar 2021, mødet den 27. januar, enstemmigt at afgive en udtalelse til støtte for det fremsatte forslag.
C 123/83

Det Europæiske Økonomiske og Sociale Udvalgs udtalelse om forslag til Europa-Parlamentets og Rådets forordning om visse luftfartssikkerhedsaspekter for at tage højde for udløbet af den overgangsperiode, der er nævnt i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab

(COM(2020) 828 final — 2020/0364 (COD))

(2021/C 123/16)

Anmodning om udtalelse Rådet for Den Europæiske Union, 11.12.2020 Europa-Parlamentet, 14.12.2020 Retsgrundlag Artikel 100, stk. 2, og artikel 304 i traktaten om Den Europæiske Unions funktionsmåde Kompetence Sektionen for Transport, Energi, Infrastruktur og Informationssamfundet Vedtaget på plenarforsamlingen 27.1.2021 Plenarforsamling nr. 557 Resultat af afstemningen (for/imod/hverken for eller imod) Enstemmigt vedtaget

Da EØSU fuldt ud går ind for forslagets indhold, som ikke giver anledning til bemærkninger, besluttede det på sin 557. plenarforsamling den 27.-28. januar 2021, mødet den 27. januar, enstemmigt at afgive en udtalelse til støtte for det fremsatte forslag.
4.14.

I betragtning af at lovlige (alkohol, rygning, de fleste adfærdsmæssige afhængigheder osv.) og ulovlige afhængigheder danner et mellemmenneskeligt system inden for familier og lokalsamfund, anbefaler EØSU, at EU og medlemsstaterne ikke længere vurderer og håndterer disse risici separat, men derimod som indbyrdes forbundne komponenter i ét fælles system, og at de i stadig højere grad foreslår fælles interventionspolitikker.